สวัสดีค่ะพอดีว่าหนูโดนหน้าต่างหนีบที่เล็บนิ้วโป้งมือมีเลือดออกใต้เล็บแต่ไม่มากผ่านมา4วันมีอาการเวลาโดนจะมีอาการชาจี๊ดๆอ่ะค่ะตึงๆด้วยค่ะเวลาพับนิ้วลงมันจะรู้สึกตึงๆชาๆค่ะแต่แต่ตอนนี้ไม่มีอาการปวดแล้วค่ะแค่รู้สึกชาๆตึงแค่นั้นค่ะอยากทราบว่าทำยังงัยคะถึงจะหายและต้องไปหาโรงบาลไหมคะ
สวัสดีครับ การที่นิ้วถูกของแข็งกระทบกระแทกจะส่งผลให้เกิดการบวมของเนื้อเยื่อและกล้ามเนื้อรอบนิ้ว เกิดเลือดออกใต้เล็บ หรือ อาจทำให้กระดูกร้าวได้ หากถูกแรงกระแทกหนักมากครับอาการชาดังกล่าวจึงน่าจะเป็นผลมาจากอาการบวมตึงจนเบียดเส้นประสาทที่มาเลี้ยงนิ้ว ทำให้ประสาทสัมผัสบริเวณนั้นทำงานได้น้อยกว่าปกติ ซึ่งโดยทั่วไป อาการบวมดังกล่าวก็ต้องใช้เวลาอย่างน้อย 10-14 วันกว่าจะดีขึ้น หากไม่มีกระดูกหัก หรือ ไม่มีอาการบาดเจ็บอื่นครับเบื้องต้น หากไม่มีอาการปวดแล้ว ก็ขอแนะนำให้หลีกเลี่ยงการใช้นิ้วที่บาดเจ็บ ไม่ยกของหนัก และใช้ผ้าชุบน้ำอุ่นประคบเพื่อช่วยลดบวมได้ครับอย่างไรก็ดี หากอาการไม่ดีขึ้น มีอาการปวดมากขึ้น ก็ควรพบแพทย์ เพื่อตรวจรักษาเพิ่มเติมครับ